Publication: Magyar Közlöny
Issue: MK-2000-116 (Year: 2000, Number: 116)
Era: 1990-2004
Section: 1993. évi LXXX. törvény (a továbbiakban: Ftv.) 80. §-ának
Paragraph Index: 283

(1) A MAB az Ftv. 81. §-a (2) bekezdésének c) pontjában foglalt feladatkörében a szakok képesítési követelményeinek akkreditációjakor véleményt nyilvánít arról, hogy alapképzésben és szakirányú továbbképzésben a létesíteni kívánt szakra kidolgozott képesítési követelmények olyan tartalmúak és színvonalúak-e, hogy azok alapján a szak létrehozható. Az akkreditációs vizsgálatnak arra is ki kell terjednie, hogy — figyelembe véve a már működő szakok képesítési követelményeit — indokolt-e új szak, vagy beilleszthető más, létező szak keretei közé szakirányként, vagy szakirányú továbbképzési szak létrehozása indokolt. A MAB a képesítési követelmények alapján állást foglal a szak tudományági, művészeti területi besorolásáról.

Source: https://magyarkozlony.hu/hivatalos-lapok/b5e703ce82db6df5aa010539c6dc921a1a2470db/dokumentumok/55549960fc2678d026b15707bfc8210f74809e5a/letoltes